کرکټ: ایرلینډ له افغانستان نه درېیمه شل اوریزه لوبه وګټله
افغانستان له ایرلنډ سره د شل اوریزو دریو لوبو لړۍ ۲-۱ وګټله. 
درېیمه لوبه چې د سه شنبې په ورځ (مارچ۱۰) وه، ایرلنډ په سوپر اور کې افغانستان ته ماتې ورکړه. افغانستان د ایرلنډ د ۱۴۲ منډو هدف پوره نکړ خو رنزونه یې مساوي کړل، په دې حساب خبره سوپر اور ته ورسېده. په سوپر اور کې افغانستان په شپږو توپونو ایرلنډ ته د نهو منډو هدف ورکړ او هغوی هم دا هدف پوره او لوبه یې وګټله. نوین الحق او قیس احمد په نننۍ لوبې کې ولوبېدل. دواړو د ایرلنډ درې درې لوبغاړي وسوځول. مجیب الرحمن او راشد خان بیا یو یو لوبغاړی وسوځوه. ایرلنډ لومړۍ توپوهنه وکړه چې افغانستان ته یې د ۱۴۳ منډو هدف وټاکه. په توپوهنې کې افغانستان د ایرلنډ سره لوبه مساوي کړه. د شل اوریزو نړېوالو لوبو سیریز لوبې چې د افغانستان په کوربتوب د هند په ګرېټر نویډا ښار کې وشوې. له دې مخکې د یاد سیریز دوه نورې لوبې افغانستان ګټلې وې. یو کال وړاندې هم افغانستان او ایرلنډ د شل اوریزو لوبو سیریز کړی و چې افغانستان ګټلی و.